**Júnior dos Santos Almeida** (født 30. januar 1984 i Caçador i delstaten Santa Catarina, Brasil) er en brasiliansk MMA-utøver. Han var under kontrakt med UFC fra 2008 til 2021, der han stilte i vektklassen tungvekt. Han trener under tidligere UFC-interim-tungvekt-tittelholder Antônio Rodrigo Nogueira og tidligere UFC-mellomvekt-tittelholder Anderson Silva.

Bakgrunn
--------

Junior dos Santos vokste opp med sine to søsken under vanskelig kår i en liten by med økonomi drevet av tømmerindustri. Faren var alkoholisert og forlot familien mens han fortsatt var et barn. Moren hadde en fysisk krevende jobb med lav betaling i renholdsbransjen. Junior dos Santos tok mange jobber under oppveksten for å hjelpe familiens økonomi. Han hadde sett for seg en karriere i militæret som en vei ut av fattigdommen. Men da han ble atten år og gammel nok for militærtjeneste ble han avvist under militærets medisinske eksaminasjon. Årsaken var angivelig utilstrekkelig tannhelse. Han valgte så å flytte til Salvador der han møtte kvinnen han senere skulle gifte seg med mens han jobbet som servitør på en restaurant. Hun eide en leketøysbutikk som kom til å drive sammen med henne. Etter hvert følte Dos Santos behov for å trene som følge av at den stillesittende jobben han gjort ham inaktiv og utrent. På et lokalt treningsstudio begynte han etter hvert å trene brasiliansk jiu-jitsu under Yuri Carlton. Carlton introduserte ham også for boksetreneren Luiz Carlos Dórea, som trente de kjente MMA-utøverne Anderson Silva og Lyoto Machida. Carlton og Dórea så et stort potensial i Dos Santos og hjalp ham i gang med treningen som skulle gjøre kampsport til en hans karrierevei. De la merke til at han var uvanlig rask og bevegelig for en mann av hans størrelse. Han viste også et åpenbart talent for boksing. Etter å ha bygget seg opp en statistikk utelukkende med seire i åtte amatørkamper, gikk han i 2006 seirende ut allerede i første runde i sin første profesjonelle kamp i MMA. Kort tid senere døde hans far som følge av helseproblemene alkoholismen hadde ført med seg.

Ultimate Fighting Championship
------------------------------

Motstander i hans første kamp i UFC var den langt mer rutinerte og klare forhåndsfavoritten Fabricio Werdum, i stevnet UFC 90. Den langt mer profilerte Werdum stilte med en imponerende merittliste fra mesterskap i grappling, og erfaring i MMA mot flere velkjente motstandere. Med lilla belte i brasiliansk jiu-jitsu, var Dos Santos antatt å være klart underlegen hvis kampen endte opp på gulvet. Det ble med ett enslig, mislykket nedrivningforsøk fra Werdum før Dos Santos avsluttet kampen tidlig i første runde med en uppercut. I forhold til Werdum viste Dos Santos seg tydelig lettere på bena og med ferdigheter stående som åpenbart var mer solide enn sin motstander.

Neste motstander var den unge, høyreiste nederlenderen Stefan Struve, som med sine 213 cm var den høyeste utøveren i UFC. Til tross for høydeforskjell på rundt 20 cm var vekten deres tilnærmet lik. Struve, med sin typisk nederlandske kickboksingstil, viste seg ingen match for Dos Santos, som overkjørte Struve fra start med overlegen slagstyrke, bevegelse og bokseferdigheter. Mindre enn ett minutt var gått da Dos Santos stod seirende igjen da dommeren stoppet kampen etter at Struve ikke lenger var i stand til å forsvare seg.

Under stevnet UFC 103 stod han overfor en av datidens desidert fremste profiler i både kickboksing og MMA i kroatiske Mirko Filipović. For første gang i Dos Santos karriere varte en kamp lenger enn én runde. Erfarne Filipović bød på sterk motstand. I tredje runde ble kampen avsluttet etter at Filipović signaliserte at han ikke var i stand til å se som følge av harde treff fra Dos Santos.

Dos Santos var ment å møte Gabriel Gonzaga 25. november 2009 under stevnet UFC 108, men Gonzaga måtte trekke seg på grunn av en infeksjon. I stedet ble Dos Santos satt opp 2. januar 2010 mot veteranen Gilbert Yvel. Lett og bevegelig slo en inspirert Dos Santos knockout på sin mer stasjonære motstander i første runde ved en venstre krok.

Da han 21. mars 2010 møtte Gabriel Gonzaga forløp kampen seg på lignende vis med knockout i første runde.

Kampen for å avgjøre hvem som ville bli gitt retten til å utfordre daværende tittelholder Cain Velasquez stod så mellom Dos Santos og Roy Nelson 7. august 2010. Dos Santos overøste Nelson gjennom alle kampens tre runder med en variasjon av slagteknikker, uten å evne avslutte Nelson. Med sin seighet og sterke kjeve ble Nelson dermed den første til å gå hele kampen ut mot Dos Santos, som vant en klar poengseier. Oppgjøret mot Nelson markerte også Dos Santos sin første vellykkede nedriving.

11. januar 2011 ble det annonserte at Junior Dos Santos og Brock Lesnar ville trene hvert sitt lag under *The Ultimate Fighter Sesong 13*, hvorpå de to skulle møtes til kamp 11. juni 2011 under stevnet UFC 131. Grunnet sykdom viste det seg at Lesnar ble nødt til å trekke seg fra stevnet. I stedet ble Shane Carwin motstander for Dos Santos. I en dominant forestilling utbokset Dos Santos den tidligere bryteren og gikk av med en klar seier i en kamp der han ble den eneste som har fullført alle rundene i en kamp med Carwin som motstander. Dos Santos viste seg å bli den siste motstander en i Carwins MMA-karriere.

Desember 2012 mottok Junior dos Santos svart belte i brasiliansk jiu-jitsu av Yuri Carlton som han begynte å trene under i 2004.

MMA meritter
------------

| Profesjonell karrierestatistikk |
| --- |
| 27 kamper | 21 seiere | 6 tap |
| **Ved knockout** | 14 | 4 |
| **Ved submission** | 2 | 1 |
| **Ved avgjørelse** | 5 | 1 |

| Resultat | Stat | **Motstander** | **Metode** | **Arrangement** | **Dato** | **Runde** | **Tid** | **Sted** | **Bemerk** |
| --- | --- | --- | --- | --- | --- | --- | --- | --- | --- |
|
| Tap | 21-6 | Kameruns flagg Francis Ngannou | TKO (slag) | UFC on ESPN 3 | 29. juni 2019 | 1 | 1:11 | USAs flagg Minneapolis, Minnesota, USA |  |
| Seier | 21-5 | USAs flagg Derrick Lewis | TKO (slag) | UFC Fight Night: Lewis vs. dos Santos | 9. mars 2019 | 2 | 1:58 | USAs flagg Wichita, Kansas, USA | Tildelt *Fight of The Night* |
| Seier | 20-5 | Australias flagg Tai Tuivasa | TKO (slag) | UFC Fight Night: dos Santos vs. Tuivasa | 2. desember 2018 | 2 | 2:30 | Australias flagg Adelaide, Australia |  |
| Seier | 19-5 | Bulgarias flagg Blagoy Ivanov | Avgjørelse (enstemmig) | UFC Fight Night: dos Santos vs. Ivanov | 14. juli 2018 | 5 | 5:00 | USAs flagg Boise, Idaho, USA |  |
|
| Tap | 18-5 | USAs flagg Stipe Miocic | TKO (slag) | UFC 211 | 13. mai 2017 | 1 | 2:22 | USAs flagg Dallas, Texas, USA | Tittelkamp i tungvekt |
|
| Seier | 18-4 | USAs flagg Ben Rothwell | Avgjørelse (enstemmig) | UFC Fight Night: Rothwell vs. dos Santos | 10. april 2016 | 5 | 5:00 | Kroatias flagg Zagreb, Kroatia |  |
|
| Tap | 17-4 | Nederlands flagg Alistair Overeem | TKO (slag) | UFC on Fox 17 | 19. desember 2015 | 2 | 4:43 | USAs flagg Orlando, Florida, USA |  |
|
| Seier | 17-3 | USAs flagg Stipe Miocic | Avgjørelse (enstemmig) | UFC on Fox: dos Santos vs. Miocic | 13. desember 2014 | 5 | 5:00 | USAs flagg Phoenix, Arizona, USA | Tildelt *Fight of The Night* |
|
| Tap | 16-3 | USAs flagg Cain Velasquez | TKO | UFC 166 | 19. oktober 2012 | 5 | 3:09 | USAs flagg Houston, Texas, USA | Tittelkamp i tungvekt |
|
| Seier | 16-2 | New Zealands flagg Mark Hunt | KO | UFC 160 | 25. mai 2013 | 3 | 4:18 | USAs flagg Las Vegas, Nevada, USA |  |
|
| Tap | 15-2 | USAs flagg Cain Velasquez | Avgjørelse (enstemmig) | UFC 155 | 29. desember 2012 | 5 | 5:00 | USAs flagg Las Vegas, Nevada, USA | Tapte UFCs tittelbelte i tungvekt |
|
| Seier | 15-1 | USAs flagg Frank Mir | TKO (slag) | UFC 146 | 26. mai 2012 | 2 | 3:04 | USAs flagg Las Vegas, Nevada, USA |  |
|
| Seier | 14-1 | USAs flagg Cain Velasquez | KO (slag) | UFC on Fox: Velasquez vs. Dos Santos | 12. november 2011 | 1 | 1:04 | USAs flagg Anaheim, California, USA | Vant UFCs tittelbelte i tungvekt |
|
| Seier | 13-1 | USAs flagg Shane Carwin | Avgjørelse(enstemmig) | UFC 131: Dos Santos vs Carwin | 11. juni 2011 | 3 | 5:00 | Canadas flagg Vancouver, Britisk Columbia, Canada |  |
|
| Seier | 12-1 | USAs flagg Roy Nelson | Avgjørelse(enstemmig) | UFC 117 | 7. august 2010 | 3 | 5:00 | USAs flagg Oakland, California, USA |  |
|
| Seier | 11-1 | Brasils flagg Gabriel Gonzaga | KO (slag) | UFC LIVE: Vera vs. Jones | 21. mars 2010 | 1 | 3:53 | USAs flagg Broomfield County, Colorado, USA | Tildelt *Knockout of The Night* |
|
| Seier | 10-1 | Nederlands flagg Gilbert Yvel | TKO | UFC 108 | 2. januar 2010 | 1 | 2:07 | USAs flagg Las Vegas, Nevada, USA |  |
|
| Seier | 9-1 | Kroatias flagg Mirko Filipović | TKO | UFC 103: Franklin vs. Belfort | 19. september 2009 | 3 | 2:00 | USAs flagg Dallas, Texas, USA | UFC & Sherdog har begge submission som utfall av kampen, men TKO er den offisielle metoden. |
|
| Seier | 8-1 | Nederlands flagg Stefan Struve | TKO (slag) | UFC 95: Sanchez vs. Stevenson | 20. februar 2009 | 1 | 0:54 | Storbritannias flagg London, Storbritannia |  |
|
| Seier | 7-1 | Brasils flagg Fabricio Werdum | KO (slag) | UFC 90: Silva vs. Cote | 25. oktober 2008 | 1 | 1:21 | USAs flagg Rosemont, Illinois, USA | Tildelt *Knockout of The Night* |
|
| Seier | 6-1 | Brasils flagg Geronimo dos Santos | TKO (kutt) | Demo Fight 3 | 24. mai 2008 | 1 |  | Brasils flagg Salvador, Brasil |  |
|
| Tap | 5-1 | Brasils flagg Joaquim Ferreira | Submission (armbar) | MTL - Final | 10. november 2007 | 1 |  | Brasils flagg São Paulo, Brasil |  |
|
| Seier | 5-0 | Brasils flagg Jair Goncalves | TKO | MTL - Mo Team League 2 | 29. september 2007 | 1 | 2:52 | Brasils flagg São Paulo, Brasil |  |
|
| Seier | 4-0 | Brasils flagg Edson Paredao | TKO (kutt) | XFC - Brasil | 29. april 2007 | 1 | 8:46 | Brasils flagg Rio de Janeiro, Brasil |  |
|
| Seier | 3-0 | Brasils flagg Joaquim Ferreira | Submission (utmattelse) | XFC - Brasil | 29. april 2007 | 1 |  | Brasils flagg Rio de Janeiro, Brasil |  |
|
| Seier | 2-0 | Brasils flagg Eduardo Maiorino | Submission (guillotine choke) | Minotauro Fights 5 | 9. desember 2006 | 1 | 0:50 | Brasils flagg São Bernardo do Campo, Brasil |  |
|
| Seier | 1-0 | Brasils flagg Jailson Silva Santos | TKO | Demo Fight 1 | 16. juli 2006 | 1 |  | Brasils flagg Salvador, Brasil |  |
|

Referanser
----------

1. ↑  Martin, Damon (3. mars 2021). «Former heavyweight champion Junior Dos Santos released from the UFC» **(engelsk)**. MMA Fighting.
2. ↑  Hunt, Loretta (27. desember 2012). «Impoverished youth, mother's struggles fuel dos Santos' stellar career» **(engelsk)**. Sports Illustrated.
3. ↑  Martin, Damon (11. januar 2011). «Brock Lesnar and Junior dos Santos named coaches for the Ultimate Fighter Season 13» **(engelsk)**. MMAWeekly.
4. ↑  Smith, Michael David (12. mai 2011). «Brock Lesnar out of UFC 131» **(engelsk)**. MMA Fighting.
5. ↑  «Junior dos Santos earns BJJ black belt» **(engelsk)**. Fighters Only. 11. desember 2012.
6. ↑  «Arkivert kopi» (PDF) **(engelsk)**. The Texas Dept. of Licensing and Regulation. 19. september 2009. Arkivert fra originalen (PDF) 25. januar 2010. Besøkt 27. november 2009.

Eksterne lenker
---------------

* Offisielt nettsted Rediger på Wikidata

* (en) Júnior dos Santos – kategori av bilder, video eller lyd på Commons Rediger på Wikidata
* (en) Junior dos Santos – Sherdog Rediger på Wikidata